**TILLEGG TIL ÅRSPLANEN**

**BARNEHAGEÅRET 2019/2020**



**STEINERBARNEHAGEN PÅ HEDEMARKEN**

**AVD. BAMSE BRAKAR, STJERNEØYE**

**OG VESLEMØY**

**TILLEGG TIL ÅRSPLANEN BARNEHAGEÅRET 2019/2020**

**STEINERBARNEHAGEN PÅ HEDEMARKEN.**

Steinerbarnehagen på Hedemarken har 5 avdelinger med til sammen   
77 barn i alderen 1-5 år.

Se barnehagens årsplan for mer informasjon om pedagogikken, bakgrunnen   
for årstidsfestene osv.

Barnehagen samarbeider med Stange kommune både i forhold til opptak av   
barn og i forhold til utvikling, økonomi og ulike barnehagespørsmål generelt.

Virksomhet for barnehager (VFB) fungerer som Stange kommunes barnehagemyndighet, og har ansvar for all drift av barnehager i Stange.

*Stange kommunes visjon er:  
Sammen om vekst og utvikling*

*Verdigrunnlag:*

*ÅPENHET – TRYGGHET – MANGFOLD*

*Møt utfordringene med engasjement*

«Alle kommunens innbyggere skal føle trygghet og tilhørighet – og ha muligheter for vekst og utvikling – i arbeid og fritid».   
«Barn og unge skal sikres gode og trygge oppvekstvilkår».

**Personale og organisering**:

Barnehagen eies og drives av en idealistisk stiftelse:

Stiftelsen Steinerbarnehagen på Hedemarken.   
Styrer opptrer på vegne av stiftelsens styre i det daglige.

Personalet består av 21 medarbeidere, i tillegg til faste vikarer.   
***10 av medarbeiderne er barnehagelærere med steinerpedagogisk utdanning.***

Viktige telefonnumre: barnehagens tlf.nr: 62 78 28 09

Daglig administrasjon (kontor) 45 87 22 08

Avdelingen Bamse Brakar 45 87 22 05

Avdelingen Maria Gullsko (tlf.tid 12-13) 45 87 21 90

Avdelingen Solgull (tlf.tid 12-13) 45 87 21 86

Avdelingen Stjerneøye 45 87 21 99

Avdelingen Veslemøy 45 87 22 04



Birgit Daatland Elin Hertzberg   
 styrer assisterende styrer

Administrasjon: Kontortid 08.30-15.00.

Åpningstid: Barnehagen er åpen daglig fra kl. 07.30-16.15.

Vi holder stengt i julen, fra og med 23.12. til og med 1.1.,

i påskeferien, samt hele juli.

**VIKTIG INFORMASJON**

**Fravær og sykdom**

***VI BER DERE GI OSS BESKJED OM FRAVÆR OG SYKDOM SÅ TIDLIG   
SOM MULIG. GJERNE PÅ SMS PÅ KVELDEN HVIS BARNET IKKE KOMMER   
NESTE DAG, ELLER PÅ MORGENEN, FØR KL. 9.***

Det er viktig å få beskjed om fravær for å kunne planlegge dagen, og i sykdomstilfelle   
kunne holde seg orientert om barnets tilstand. Ved tidlig beskjed, kan vi også i noen   
tilfeller unngå å sette inn vikarer unødig, dersom både barn og voksne er syke. Barnet   
skal holdes hjemme når det ikke er friskt nok til å være ute eller ved nedsatt allmenn-tilstand. Ved smittsomme sykdommer skal barnehagen ha beskjed. Barnet skal holdes hjemme til ***SMITTEFAREN ER OVER***. Dersom barnet blir sykt i løpet av barnehagedagen,   
vil vi kontakte foreldrene.

**Informasjon og beskjeder.**

Det sendes jevnlig ut informasjon på e-post/papir til foreldrene.

Viktig informasjon henges også opp/skrives på oppslagstavlene på avdelingene.   
***Vi forventer at alle foreldre følger med og leser beskjeder/ informasjon på   
oppslagstavler og epost.***

**Hjemmedager/tidlig henting**

Vi får i blant spørsmål fra foreldre om det er i orden at de henter barna tidlig noen   
dager, eller tar en hjemmedag sammen med barna sine. Det er selvfølgelig helt i orden!! Dere henter når det passer dere innenfor barnehagens åpningstid. Og for barna, som   
ofte kan ha lange dager i barnehagen, er slike hjemmedager/korte barnehagedager   
svært verdifulle! Det er ***nå*** i barnehagealder dere har anledning til å ta slike dager   
sammen med barna. Når de kommer over i skolen blir det annerledes.

**Klær og påkledning**

Det er viktig at barna er praktisk kledd i barnehagen. Barna må ha et ekstra skift med   
klær, nødvendig bleieskift, yttertøy og sko- alt etter årstiden. Barna skal alltid ha   
regntøy (med strikk under støvlene) og støvler/ cherrox i barnehagen, også om   
vinteren. Praktisk tøy som parkdress og gode sko er å foretrekke fra høst til vår.   
Flere lag tynne klær er bedre enn ett tykt. Helst ullundertøy, tykk ullgenser og   
ullbukse under dressen. Hettelue og flere par votter/sokker er godt for barna å ha   
liggende i barnehagen. Vi anbefaler ullvotter da disse ikke blir kalde selv om de blir våte.

Barna må ha minst ett skift liggende i barnehagen. Der skal det ligge:

undertøy, stillongs, nok sokker, bukse og genser. Vi ber dere om å sjekke   
skiftetøyet regelmessig, minst en gang i uka.

Barna trenger ***praktiske klær***; klær som ikke strammer, men som er gode og

store nok til å bevege seg høyt og lavt. Vi ønsker at barna, så langt det lar seg   
gjøre, ikke bruker prinsesse-/ballkjoler eller superhelt-klær i barnehagen.

Barna går da ofte inn i en rolle, - og for mange barn blir det vanskelig å

komme ut av rollen. Det kan også føre til at barn blir utestengt fra leken.

«Du kan ikke være med, for du har ikke prinsessekjole på».  
Mye av dagens barneklær er med kommersielle trykk. Det er et ønske fra oss

at dere tenker bevisst over hvilken rolle barna settes i. ***De er bra nok som***

***de er***, de trenger ikke være en superhelt/Ninja eller gallakledd jente.

Alle barn må ha innesko/ tøfler i barnehagen. Disse bør sitte godt på foten

slik at de ikke faller av i lek. Sålen må ikke være hard, da smeller det i gulvet

og støynivået øker.

I barnehagen har vi ikke låneklær så det er viktig at dere følger med på vær-  
meldingene slik at barna får på seg riktig tøy etter været. Hvis barna

mangler utetøy eller skiftetøy, vil vi be dere om å hente klær. Dette for at

barna skal få en så god barnehagedag som mulig.

**ALLE KLÆR, SKOTØY, MATBOKS, VOGNEN OG ALT TILBEHØR I VOGNEN**

**MÅ MERKES MED NAVNELAPP ELLER TUSJ.**

**Husk å ta med skittent regntøy og dresser hjem for rengjøring.**

**Mat**

Måltidene er et av dagens høydepunkter. Vi ønsker å skape en god og hyggelig   
ramme rundt måltidene. En dag i uken har barna niste med hjemmefra, -de andre   
dagene lager vi formiddagsmat i barnehagen. Maten vil i hovedsak være vegetarisk   
av biologisk-dynamisk/økologisk kvalitet.

**Leker**

Barnet skal ikke ha med egne leker eller småting av hensyn til seg selv og   
de andre barna. Barnehagen har mange leker som alle barn kan leke med.

**Dugnad**

Hver høst og vår er det dugnad i barnehagen, der personale og foreldre   
gjør en felles innsats. Dette styrker båndene mellom hjem og barnehage,  
og barna gleder seg over foreldrenes arbeid i barnehagen.

**Foreldresamtaler**

Det tilbys 1-2 foreldresamtaler pr. år. Ellers etter behov

******





***I avdelingen Bamse Brakar er det 18 barn i alderen 3-5 år,***

***i hele og delte plasser.***

Medarbeidere er Berit Eriksen, Mona Berglund og   
Birthe Bækkedal.

Berit Eriksen er pedagogisk leder.

Birthe er stedfortreder for leder.

Et bilde som inneholder person, utendørs, bygning, kvinne

Automatisk generert beskrivelse

**Berit Birthe**



**Mona**

**BAMSE BRAKAR:**

***Vi ønsker at alle barna skal være på plass til kl. 09.00.***

***Dagsrytme:***

07.30 Barnehagen åpner.  
Frilek og matlaging.

09.00 Samlingsstund.

Frilek inne/ute – ulike aktiviteter  
Eventyrstund

11.00 Måltid

12.00 - Frilek

14.00 Måltid

Frilek

16.15 Barnehagen stenger

***Ukerytme:***

Mandag: Utedag eller turdag. Avmarsj fra barnehagen kl. 9.00.  
 Matpakke. Vi sørger for drikke.

Tirsdag: Maledag. Vi maler vått i vått på store ark

Onsdag: Bakedag.

Torsdag   
og fredag : Frilek og diverse småaktiviteter

I desember har vi ikke maledag og brødbaking, men ulike adventsaktiviteter.   
I mai og juni er det ikke maling og baking, men mer uteliv.

***I avdelingen Veslemøy er det 18 barn i alderen 3-5 år.***

Medarbeidere er Karin Birkeland, Hege Langseth, Gabor Csiba  
og Ane Nilsen Bjerke. Daniel Daatland er vikar for Hege høsten 2019.

Karin Birkeland er pedagogisk leder.

Ane er stedfortreder for leder.



Karin Hege

Et bilde som inneholder person, vegg, mann, innendørs

Automatisk generert beskrivelseEt bilde som inneholder person, vegg, kvinne, kabinett

Automatisk generert beskrivelse

Gabor Ane Daniel

**VESLEMØY:**

***Vi ønsker at alle barna skal være på plass til kl. 09.00.***

***Dagsrytme:***

07.30 Barnehagen åpner.

Frilek og matlaging.

09.00 Eventyr.

Frilek/Ulike aktiviteter.

10.45 Samlingsstund.

11.00 Måltid

12.00 Frilek

14.00 Måltid

Frilek

16.15 Barnehagen stenger

***Ukerytme:***

Mandag: Frilek inne/ute

Tirsdag: Bakedag

Onsdag: Maledag. Vi maler vått i vått på store ark

Torsdag: Utedag/Turdag. Ta med matpakke og drikke

Fredag: Frilek inne/ute

***I avdelingen Stjerneøye er det 18 barn i alderen 3-5 år.***

Medarbeidere er Kay Elverhøy, Rebekka Walter og Inger Lise Aasen.

Kay Elverhøy er pedagogisk leder.  
Rebekka Walter er stedfortreder for leder.



Kay Rebekka



Inger Lise

**STJERNEØYE:**

***På grunn av turer og aktiviteter ønsker vi at alle barna er på plass til kl. 9.***

***Dagsrytme:***

07.30 Barnehagen åpner   
Frilek og matlaging

09.00 Eventyrstund  
Frilek ulike aktiviteter

10.30 Rydding, håndvask, samlingsstund

11.00 Måltid  
Frilek inne/ute

14.00 Måltid inne/ute  
Frilek

16.15 Barnehagen stenger

***For å redusere smittefare, ønsker vi at alle barn vasker hender når de  
kommer på morgenen før de går inn på avdelingen.***

***Mandag og fredag er turdager med sekk, matpakke og drikke.***

***I avdelingen Maria Gullsko er det 12 barn i alderen 1-3 år.***

Medarbeidere er Sissel Wie, Liv Skjølberg, Ingvild Langseth,   
Assia Halimi og Nina H. Eriksen.   
Sissel Wie er pedagogisk leder.   
Liv Skjølberg er stedfortreder for leder.



Sissel Liv



Et bilde som inneholder person, innendørs, vegg, poserer

Automatisk generert beskrivelse

Ingvild Assia Nina

***I avdelingen Solgull er det 11 barn i alderen 1-3 år.***

Medarbeidere er Janne Kristin Bø, Mai-Lis Thjømøe, Maria Santana   
Herrera og Marius Håsæther.  
Janne Kristin Bø er pedagogisk leder.

Mai-Lis Thjømøe er stedfortreder for leder.

Et bilde som inneholder person, tre, utendørs, himmel

Automatisk generert beskrivelse

Janne Mai-Lis



Maria Marius





******

**ÅRSTIDSFESTENE I STEINERBARNEHAGEN PÅ HEDEMARKEN**

***Feiringen og forberedelsene til festene tilpasses barnas alder!***

**(Når det gjelder bakgrunnen for feiringen av de ulike årstidsfestene, se årsplanen.)**

**Høstfest:**

Om høsten drar barnehagen på besøk til en lokal gård og høster grønnsaker.

Til høstfesten pynter vi med grønnsakene og lager suppe til barn og foreldre.

**Mikaelsfest:**

Vi feirer St. Mikael med ridderkapper og stjernebånd. Ridderen er symbolet på

de gode kreftene som tar opp kampen mot de onde kreftene, symbolisert ved dragen. På selve festdagen kan det komme en smed som slår barna til riddere.

**Lanternefest:**

I november kommer mørket for alvor. Barna lager lanterner i barnehagen,

og vi baker sol, stjerne- og månekaker.

Vi møtes på en kveld med tente lanterner og synger lanternesanger.

Vi avslutter rundt bålet med kaker og sang.

**Adventshage:**

Første adventshelg inviterer vi til en liten adventsstund i barnehagen.

Barnehagen har dempet belysning og en granbarspiral på gulvet.   
Barna får tenne hvert sitt lys i spiralen. En stille markering som innledning

til adventstiden.

**Adventstid:**

I adventstiden får barna en adventsstund hver dag, med fortellinger som

passer i denne tiden. Litt juleforberedelser som baking av pepperkaker og julehilsener blir det også tid til. Det viktigste for oss er at barna får oppleve

en rolig og stemningsfull adventstid.

**Lussimess:**

Vi får besøk av elever fra Steinerskolen som går Luciaopptog med sang, lys og lussekatter

**Hellig tre Kongersdag:**

Etter nyttår avrundes julefeiringen, og vi får besøk av de ”Hellige tre konger”

som kommer til barnehagen med sang og røkelse.

**Karneval:**

Karneval markeres ulikt på de forskjellige avdelingene. Nærmere info blir

sendt ut i forkant.

**Påske:**

Vi forbereder påsken med sanger og påskeaktiviteter. Vi leter etter påskeegg

og koser oss med påskelunsj.

**17. mai:**

Foreldrestyrt dag, hvor barn og foreldre kan delta i barnetoget i Ottestad.   
Barnehagen er velkommen til å delta på Steinerskolens arrangement etter   
barnetoget.

**Pinsefest:**

Til pinsefesten lager barna pinsefugler. Disse pynter vi barnehagen med.

Vi pynter også med løv og blomster, og feirer den blomstrende forsommeren

med en fest.

**Sommerfest:**

Foreldre og søsken inviteres til sommerfest. Dette er en fest med sosialt

samvær, forhåpentligvis ute i hagen. Alle har med litt mat eller kake til

felles bespisning. Det er også dagen vi markerer slutten på barnehagetiden

for de eldste barna.



|  |  |  |
| --- | --- | --- |
| **ÅRSOVERSIKT 2019- 2020** | | *15.08.2019* |
| **August - 19** | **torsdag 1.** | ***planleggingsdag (barnehagen stengt)*** |
|  | **fredag 2.** | ***planleggingsdag (barnehagen stengt)*** |
|  | **mandag 5.** | **første barnehagedag** |
|  |  | ***Oppstart nye barn:*** |
|  |  | ***Her gjøres det individuelle avtaler*** |
| **September** | **onsdag 4.** | felles foreldremøte med valg kl. 19-21 |
|  | **fredag 13.** | Høstfest. "Hentesuppe" m.foresatte etter kl 14 |
|  | **fredag 27.** | Mikaelsfest (kun for barna) |
|  | **lørdag 28.** | høstdugnad kl. 9-13 |
| **Oktober** |  |  |
|  | **man 7. - fred 11.** | ***skolens høstferie - uke 41*** |
|  |  |  |
| **November** | **onsdag 6.** | Lanternefest m/ foreldre (kveld) |
|  | **lørdag 16.** | Steinerskolens julemarked |
|  | **lørdag 30.** | Adventshage m/ foreldre (ettermiddag, stor avd.) |
|  |  |  |
| **Desember** | **fredag 20.** | Juleavslutning med foresatte - etter kl 14 |
|  |  | Siste barnehagedag før jul |
|  |  |  |
|  | **23.12.18 -01.01.19** | ***juleferie*** |
| ***2020*** |  |  |
|  |  |  |
| **Januar - 20** | **torsdag 2.** | første barnehagedag etter ferien |
|  | **mandag 6.** | Markere hellig tre kongers dag |
|  | **fredag 31.** | ***planleggingsdag (felles Stange kommune)*** |
|  |  |  |
| **Februar** | **fredag 14.** | Karneval (fastelavnssøndag 23.februar) |
|  | **17.-21.2.** | ***skolens vinterferie - uke 8*** |
|  |  |  |
| **April** | **6.4.-13.4.** | ***påskeferie, barnehagen er stengt*** |
|  | **tirsdag 14.** | Påskeharefest |
|  | **23.+24.** | ***planleggingsdag (stengt pga barnehagestevne)*** |
| **Mai** | **fredag 1.** | ***offentlig høytidsdag (barnehagen stengt)*** |
|  | **onsdag 13.** | Vårdugnad (ettermiddag) |
|  | **torsdag 21.** | ***Kristi himmelfart*** |
|  | **Lørdag 25.5.** | Steinerskolens vårmarked |
|  | **fredag 29.** | **Pinsefest** |
|  |  |  |
| **Juni** | **mandag 1.** | ***2. pinsedag (fridag)*** |
|  | **torsdag 18.** | sommeravslutning kl. 14 (siste skoledag) |
|  | **mandag 29.** | siste barnehagedag før sommerferien |
|  | **tirsdag 30.** | ***planleggingsdag (barnehagen stengt)*** |
| **Juli** | **1.-31.7.** | ***Sommerferie (stengt)*** |
| ***Med forbehold om at det evt. kan komme endringer.*** | | |

[](http://steinerbarnehagen.wordpress.com/avdelingene/solgull/img_1511/)